***Ipoly Erdő Zrt.***

*(2660 Balassagyarmat, Bajcsy u. 10)*

***AJÁNLATTÉTELI FELHÍVÁS***

a(z) **„Vállalkozási szerződés az „Ipoly Erdő Zrt. MFB útrekonstrukció II. szakasz” elnevezésű útrekonstrukciós feladat megvalósítására”**

tárgyú közbeszerzési eljáráshoz

**Tartalomjegyzék**

[1. Az Ajánlatkérő: 4](#_Toc320604396)

[2. Ajánlatkérő nevében eljáró szervezet: 4](#_Toc320604397)

[3. A választott eljárás: 4](#_Toc320604398)

[4. A dokumentáció és a kiegészítő iratok rendelkezésre bocsátásának módja, határideje, annak beszerzési helye és pénzügyi feltételei: 4](#_Toc320604399)

[5. A közbeszerzés tárgya és mennyisége: 5](#_Toc320604400)

[6. A szerződés meghatározása, amelynek megkötése érdekében a közbeszerzési eljárás lefolytatásra kerül: 6](#_Toc320604401)

[7. A szerződés időtartama, vagy a teljesítés határideje: 6](#_Toc320604402)

[8. A teljesítés helye: 6](#_Toc320604403)

[9. Az ellenszolgáltatás teljesítésének feltételei vagy a vonatkozó jogszabályokra hivatkozás: 6](#_Toc320604404)

[10. Annak meghatározását, hogy az ajánlattevő tehet-e többváltozatú (alternatív) ajánlatot, valamint a részajánlattételi lehetőségre vonatkozó előírás: 7](#_Toc320604405)

[11. Az ajánlatok értékelési szempontja [a Kbt. 71. § (2) bekezdés], az összességében legelőnyösebb ajánlat értékelési szempontja esetén a Kbt. 71. § (3) bekezdése szerinti adatok a Kbt. 71. § (5) bekezdésére figyelemmel: 7](#_Toc320604406)

[12. A kizáró okok és a megkövetelt igazolási mód: 7](#_Toc320604407)

[13. Az alkalmassági követelmények, az alkalmasság megítéléséhez szükséges adatok és a megkövetelt igazolási mód: 8](#_Toc320604408)

[14. Az ajánlattételi határidő: 12](#_Toc320604409)

[15. Az ajánlat benyújtásának címe: 12](#_Toc320604410)

[16. Az ajánlattétel nyelve: 12](#_Toc320604411)

[17. Az ajánlat(ok) felbontásának helye, ideje és az ajánlatok felbontásán jelenlétre jogosultak: 12](#_Toc320604412)

[18. Az ajánlati kötöttség minimális időtartama: 12](#_Toc320604413)

[19. Az ajánlati biztosíték előírására, valamint a szerződésben megkövetelt biztosítékokra vonatkozó információk: 13](#_Toc320604414)

[20. A szerződést biztosító mellékkötelezettségek: 13](#_Toc320604415)

[21. Az Európai Unióból származó forrásból támogatott közbeszerzés esetén az érintett projektre (programra) vonatkozó adatok: 13](#_Toc320604416)

[22. A tárgyalás lefolytatásának menete és az Ajánlatkérő által előírt alapvető szabályok: 14](#_Toc320604417)

[23. Az első tárgyalás időpontja: 15](#_Toc320604418)

[24. A hiányok pótlására, valamint felvilágosítások benyújtására vonatkozó információk: 15](#_Toc320604419)

[25. Egyéb információk: 15](#_Toc320604420)

[26. A felhívás megküldésének napja: 20](#_Toc320604421)

**Ajánlattételi felhívás**

# *Az Ajánlatkérő:*

**Ipoly Erdő Zrt.**

cím: 2660 Balassagyarmat, Bajcsy u. 10.

telefon: 35/300-769

fax: 35/301-424

képviseli: Mizik András

e-mail: titkarsag@ipolyerdo.hu

# *Ajánlatkérő nevében eljáró szervezet:*

**PROVITAL Fejlesztési Tanácsadó Zrt.**

cím: 1022 Budapest, Bimbó út. 68.

telefon: +36 1/411 84 10

fax: +36 1/411 84 01

kapcsolat: dr. Schmalz Péter

email: schmalz.peter@provitalzrt.hu

# *A választott eljárás:*

Ajánlatkérő a Közbeszerzésekről szóló 2011. évi CVIII. törvény (a továbbiakban: „**Kbt.**”) 122. § (7) bekezdés a) pontjában rögzített feltétel fennállása alapján, jelen felhívás megküldésével hirdetmény nélküli tárgyalásos, nemzeti közbeszerzési eljárást kezdeményez.

Ajánlatkérő az eljárás során a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 310/2011. (XII. 23.) Kormányrendelet (a továbbiakban: „**Rendelet**”) előírásait figyelembe véve fog eljárni.

# *A dokumentáció és a kiegészítő iratok rendelkezésre bocsátásának módja, határideje, annak beszerzési helye és pénzügyi feltételei:*

Ajánlatkérő rögzíti, hogy valamennyi kiegészítő irat a dokumentációban található.

A dokumentáció Ajánlattevők részére a felhívással egy időben – a Kbt. 52. § (3) bekezdésében foglalt előírásra való tekintettel térítésmentesen - kerül megküldésre.

# *A közbeszerzés tárgya és mennyisége:*

Az Ipoly Erdő Zrt. részére útrekonstrukciós feladatok elvégzése az alábbi mennyiségek szerint.

Tárgyi eszköz jellegű utak:

**Diósjenői erdészet területén:**

* Mázsaház – Foltánkereszti út „Lóégési” szakasza: A helyreállítással érintett szakasz 672 m hosszúságú, melyen az átlagos emelkedő 9,6%., de vannak szakaszok ahol eléri a 14%-ot is. Kétoldali bevágási rézsűvel igazi mély út alakult ki. Az út megépítéséhez a régi nyomvonalat használjuk, így a pálya magassági kiegyenlítésével lehet csak néhány százalékot vagy ezreléket javítani, mely az útpálya átlag 40 cm-rel való megemelését jelenti..Az út megemelését követően is a padkát mintegy 10-30 cm vastagságban le kell nyesni. A humusz leszedése 1684 m2-en, átlag 0,2 m vastagságban 337 m3. A földmunka során a bevágás kialakításához 513 m3, a töltés építéséhez 634 m3, a szelvényben felhasználható föld 265 m3 és a 200 m-en belüli szállítás pedig 248 m3 földtömeg megmozgatását jelenti. Az építendő útszakasz kezdeti szelvényszáma Mázsaháztól számítva 28+16. Az útburkolat szélessége 3 m, átlagos vastagsága 0,4 m. A burkolat építése során 867 m3 egyenletes szemeloszlású zúzott követ használunk fel. Az út építése során a burkolat felülete 2168 m2, padka felülete 672 m2 és a rézsűképzés felülete 1454 m2. A padka megerősítésére 18 cm-es vastagságban 121 m3 követ használunk fel. Az útban meglévő 3 db csőáteresz helyreállítása, tisztítása, valamint további 4 db új rácsos áteresz és 4 db kereszt-vízelvezető beépítése szükséges.

**Nagymarosi erdészet területén:**

* Altáró – Bányapusztai (Szimandli) erdészeti úton az út megerősítése négy szakaszban, összesen 400 m hosszúságban.

Az egyes szakaszokhoz tartozó szelvényszámok és hosszak az alábbiak:

* 6+67 és 7+37 szelvények között 70 m
* 8+37 és 9+37 szelvények között 100 m
* 10+58 és 11+38 szelvények között 80 m
* 14+37 és 15+87 szelvények között 150 m

Az út járófelületének szélessége 3,5 m, a zúzott kőréteg vastagsága 30 cm. A zúzottkő réteg számára 10 cm mély tükröt kell készíteni, majd terítés után kétoldali minimum 75 cm széles padka kialakítása szükséges. A burkolat építése során 420 m3 egyenletes szemeloszlású zúzott követ használunk fel.

Nem tárgyi eszköz jellegű utak karbantartása (földút karbantartása)

* Börzsönyi utak: az utak átlagos szélessége 3 m. Az árvíz következtében kialakult vízmosások átlagos mélysége 20 cm. Az utat önjáró gréderrel és vagy kotró rakodógéppel kell járható állapotba hozni, úgy hogy a vízmosások ne látszódjanak és az átlagos járófelület legalább 3 m széles legyen. A gréderrel tervezett útjavítás cca 50 km, kotró rakodó géppel cca. 70 km
* Cserháti utak: az utak átlagos szélessége 3,5 m. Az árvíz következtében kialakult vízmosások átlagos mélysége 10 cm. Az utat önjáró gréderrel és vagy kotró rakodógéppel kell járható állapotba hozni, úgy hogy a vízmosások ne látszódjanak és az átlagos járófelület legalább 3,5 m széles legyen. A gréderrel tervezett útjavítás cca 70 km, kotró rakodó géppel cca 25 km

A részletes feladatokat, tervezett mennyiségeket a tárgyi eszköz utakra vonatkozóan a részletes kiviteli terv és az árazatlan költségvetés tartalmazza.

CPV: 45221250-9

# *A szerződés meghatározása, amelynek megkötése érdekében a közbeszerzési eljárás lefolytatásra kerül:*

„Vállalkozási szerződés az Ipoly Erdő Zrt. útrekonstrukciós feladatai elvégzésére II. szakasz” amely a Magyar Fejlesztési Bankkal kötött 2.2.4.2/AGVI/30/2011.12.13. támogatási megállapodás alapján állami támogatásból kerül kifizetésre

# *A szerződés időtartama, vagy a teljesítés határideje:*

A teljesítés határideje: **2012. 12. 31.**

# *A teljesítés helye:*

A tervdokumentációkban nevesített utakon, valamint a két térség természetben bemutatott földútjain, a szerződésben rögzített hosszakban.

NUTS: HU313

# *Az ellenszolgáltatás teljesítésének feltételei vagy a vonatkozó jogszabályokra hivatkozás:*

A teljesítés igazolására a Kbt. 130. § (2) bekezdésének a rendelkezései az irányadóak.

A szerződés szerinti kifizetések – amennyiben ajánlattevőként szerződő fél alvállalkozót vesz igénybe - a megkötésre kerülő szerződés esetében az építési beruházások közbeszerzésének részletes szabályairól szóló 306/2011. (XII. 23.) Kormányrendelet 14. § -ában foglalt rendelkezéseknek megfelelően történnek, eltérően a Kbt. 130. § (3) bekezdésétől.

Ajánlatkérő felhívja Ajánlattevők figyelmét, hogy a kifizetés vonatkozásában az adózás rendjéről szóló törvény (Art.) 36/A. § szerint kell eljárni.

A szerződéskötés valutaneme forint (HUF).

Tekintettel arra, hogy az eljárás tárgyát építési beruházás képzi és a teljesítési határidő meghaladja a 2 hónapot ajánlattevő - a Kbt. 131. § -ában foglaltaknak megfelelően - a teljes nettó ellenszolgáltatás 5 % -ának megfelelő, de legfeljebb 10 millió forint összegű előleget kifizetését kérheti.

# *Annak meghatározását, hogy az ajánlattevő tehet-e többváltozatú (alternatív) ajánlatot, valamint a részajánlattételi lehetőségre vonatkozó előírás:*

* 1. **Többváltozatú (alternatív) ajánlat:**

Ajánlattevő nem tehet többváltozatú ajánlatot.

* 1. **Részajánlattételi lehetőség:**

Nincs részajánlattételi lehetőség. Ajánlatkérő elfogadja, ha Ajánlattevő harmadik féllel közösen tesz ajánlatot.

# *Az ajánlatok értékelési szempontja [a Kbt. 71. § (2) bekezdés], az összességében legelőnyösebb ajánlat értékelési szempontja esetén a Kbt. 71. § (3) bekezdése szerinti adatok a Kbt. 71. § (5) bekezdésére figyelemmel:*

Ajánlatkérő tárgyi közbeszerzési eljárás esetében a benyújtott ajánlatokat a Kbt. 71. § (2) bekezdés a) pontjában rögzítetteknek megfelelően a legalacsonyabb összegű ellenszolgáltatás elve alapján értékeli.

Az ajánlatkérő jogosult közjegyző jelenlétében sorsolást tartani és a sorsolás alapján kiválasztott ajánlattevőt az eljárás nyertesének nyilvánítani, ha a legalacsonyabb összegű ellenszolgáltatást két vagy több ajánlat azonos összegben tartalmazza.

# *A kizáró okok és a megkövetelt igazolási mód:*

* 1. **Az előírt kizáró okok:**

Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 56. § (1) bekezdésében rögzített kizáró okok bármelyike fennáll.

Az eljárásban nem lehet ajánlattevő, akivel szemben a Kbt. 56. § (2) bekezdésében meghatározott kizáró ok fennáll.

* 1. **Az előírt kizáró okok igazolási módja:**

Ajánlattevőknek a Kbt. 122. § (1) bekezdésében foglaltak alapján csatolnia kell a kizáró okok fenn nem állásáról nyilatkozatát, valamint a Kbt. 56. § (1) bekezdésének kc) pontjára vonatkozóan a külön jogszabályban meghatározottak szerinti dokumentumot.

Az ajánlattevő, az alvállalkozója és adott esetben az alkalmasság igazolásában részt vevő más szervezet vonatkozásában a Kbt. 58. § (3) bekezdése szerinti nyilatkozatot köteles benyújtani a Kbt. 56. § -ában foglalt kizáró okok hiányáról.

Ajánlattevő ajánlatában köteles csatolni a Rendelet 12. § -a szerinti nyilatkozatát a Kbt. 56. § (1) bekezdés kc) pontja tekintetében.

# *Az alkalmassági követelmények, az alkalmasság megítéléséhez szükséges adatok és a megkövetelt igazolási mód:*

P.1. A 310/2011 Korm. rendelet 14. § (1) a) pontja alapján Ajánlattevő (közös ajánlattevő) csatolja, az ajánlattételi felhívás megküldésénél nem régebbi ősszes számlavezető pénzintézetétől származó nyilatkozatot az alábbi tartalommal:

- mióta vezeti a bankszámlát,

- bankszámla száma

- számláján 2011. január 1. napja és az ajánlattételi felhívás megküldése között fordult-e elő 30 napot meghaladó sorbaállás

**vagy**

**A Rendelet 14. § (8) bekezdés alapján az Ajánlatkérő elfogadja az ajánlattevő az arra vonatkozó nyilatkozatát, hogy megfelel az Ajánlatkérő által előírt pénzügyi-gazdasági alkalmassági minimumkövetelménynek.**

A Kbt. 55. § (4) bekezdése alapján az előírt alkalmassági követelményeknek a közös ajánlattevők vagy közös részvételre jelentkezők együttesen is megfelelhetnek, illetve azon, a Kbt. 55. § (1) bekezdés d)pontja szerint meghatározott követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, elegendő, ha közülük egy felel meg.

A Kbt. 55. § (5) bekezdése alapján az előírt alkalmassági követelményeknek az ajánlattevők vagy részvételre jelentkezők bármely más szervezet (vagy személy) kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban, több szakaszból álló eljárásban a részvételi jelentkezésben ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt (követelményeket), melynek igazolása érdekében az ajánlattevő vagy részvételre jelentkező ezen szervezet erőforrására (is) támaszkodik. A kapacitásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá köteles nyilatkozni, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

A Kbt. 55. § (6) bekezdése alapján az ajánlattevő vagy részvételre jelentkező az alkalmasság igazolása során a Kbt. 55. § (5) bekezdés szerint más szervezet kapacitására a következő esetekben támaszkodhat:

a) ha az alkalmasság igazolásakor bemutatott, más szervezet által rendelkezésre bocsátott erőforrásokat a szerződés teljesítése során ténylegesen igénybe fogja venni és ennek módjáról nyilatkozik, ilyen nyilatkozatnak tekintendő az is, ha a szervezet alvállalkozóként megjelölésre került, vagy

b)a gazdasági és pénzügyi alkalmasság igazolása során - az *a)* pontban foglaltakon túl - akkor is, ha az ajánlattevő (részvételre jelentkező) ajánlatában (részvételi jelentkezésében) benyújtja az alkalmasság igazolásában részt vevő más szervezet nyilatkozatát, amelyben e más szervezet az ajánlattevő fizetésképtelensége esetére kezességet vállal az Ajánlatkérő mindazon kárának megtérítésére, amely az Ajánlatkérőt az ajánlattevő teljesítésének elmaradásával vagy hibás teljesítésével összefüggésben érte, és amely más biztosítékok érvényesítésével nem térült meg.

***Az ajánlattevők pénzügyi-gazdasági alkalmasságának*** ***minimumkövetelménye(i):***

P.1 Ajánlattevő alkalmatlan a szerződés teljesítésére, amennyiben a nyilatkozat/ok alapján bármelyik számláján 2011. január 1. napja és az ajánlattételi felhívás megküldésének napja között 30 napot meghaladó sorban álló tétel mutatkozott

**Az ajánlattevők műszaki-szakmai alkalmasságának megítéléséhez szükséges, illetve megkövetelt igazolási mód:**

M.1. A Kbt. 55. § (1) bekezdésének a) pontja és a Rendelet 15. § (2) bekezdés a) pontja alapján csatolja a felhívás megküldését megelőző 5 évben teljesített legjelentősebb referenciáinak ismertetését.

Az ismertetőben meg kell adni legalább (i) a szerződést kötő másik fél megnevezését, (ii) a szerződés tárgyát (úgy, hogy abból az előírt alkalmassági minimumkövetelmény teljesülése egyértelműen megállapítható legyen), (iii) az ellenszolgáltatás összegét, (iv) a teljesítés idejét és (v) helyét, továbbá (vi) nyilatkozni kell arról, hogy a teljesítés az előírásoknak és a szerződésnek megfelelően történt-e.

Ajánlatkérő felhívja a figyelmet arra, hogy a Rendelet 16. § (5) bekezdése alapján az ajánlattevő, részvételre jelentkező, illetve az alkalmasság igazolásában részt vevő más szervezet nyilatkozatával, vagy a szerződést kötő másik fél által adott igazolással lehet igazolni.

M.2. A Kbt. 55. § (1) bekezdésének a) pontja és a Rendelet 15. § (2) bekezdés e) pontja alapján csatolja a teljesítésbe bevonni kívánt szakemberek vonatkozásában:

a) szakmai gyakorlatot igazoló szakmai önéletrajz a szakember sajátkezű aláírásával

b) szakemberek végzettséget igazoló dokumentumok (iskolai bizonyítványok) egyszerű másolata;

c) a szakemberek által aláírt rendelkezésre állásról szóló nyilatkozat

M.3. A Kbt. 55. § (1) bekezdésének a) pontja és a Rendelet 15. § (2) bekezdés b) pontja alapján ajánlattevő csatolja az alkalmasság igazolására, minimum az alkalmasság megállapításának mértékéig a műszaki felszereltség részletes írásos bemutatását cégszerűen aláírva, kitérve a darabszámra és a műszaki paraméterekre is. Saját tulajdon esetén az erre vonatkozó nyilatkozatot, bérelt vagy előszerződéssel lekötött eszköz esetén az erre vonatkozó szerződés egyszerű másolatát kell csatolni.

**vagy**

**A Rendelet 17. § (6) bekezdés alapján az Ajánlatkérő elfogadja az ajánlattevőnek az arra vonatkozó nyilatkozatát, hogy megfelel az Ajánlatkérő által előírt műszaki-szakmai alkalmassági minimumkövetelményeknek. (M.1-M.3)**

A Kbt. 55. §(4) bekezdése alapján az előírt alkalmassági követelményeknek a közös ajánlattevők vagy közös részvételre jelentkezők együttesen is megfelelhetnek, illetve azon, a Kbt. 55. § (1) bekezdés d)pontja szerint meghatározott követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, elegendő, ha közülük egy felel meg.

A Kbt. 55. § (5) bekezdése alapján az előírt alkalmassági követelményeknek az ajánlattevők vagy részvételre jelentkezők bármely más szervezet (vagy személy) kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban, több szakaszból álló eljárásban a részvételi jelentkezésben ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt (követelményeket), melynek igazolása érdekében az ajánlattevő vagy részvételre jelentkező ezen szervezet erőforrására (is) támaszkodik. A kapacitásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá köteles nyilatkozni, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

A Kbt. 55. § (6) bekezdése alapján az ajánlattevő vagy részvételre jelentkező az alkalmasság igazolása során a Kbt. 55. § (5) bekezdés szerint más szervezet kapacitására a következő esetekben támaszkodhat:

a) ha az alkalmasság igazolásakor bemutatott, más szervezet által rendelkezésre bocsátott erőforrásokat a szerződés teljesítése során ténylegesen igénybe fogja venni és ennek módjáról nyilatkozik, ilyen nyilatkozatnak tekintendő az is, ha a szervezet alvállalkozóként megjelölésre került, vagy

b)ha az alkalmassági követelmény korábbi szállítások, szolgáltatások vagy építési beruházások teljesítésére vonatkozik, az ajánlattevő (részvételre jelentkező) nyilatkozik arról, hogy milyen módon vonja be a teljesítés során azt a szervezetet, amelynek adatait az alkalmasság igazolásához felhasználja, amely lehetővé teszi e más szervezet szakmai tapasztalatának felhasználását a szerződés teljesítése során.

***Az ajánlattevők műszaki-szakmai alkalmasságának*** ***minimumkövetelménye(i):***

M.1 Ajánlattevő alkalmatlan a szerződés teljesítésére, amennyiben nem rendelkezik a felhívás megküldését megelőző 5 évben (60 hónapban) legalább 1 db, védett természeti területen vagy Natura 2000 területen végzett útépítési, út felújítási legalább, nettó 10 m Ft értékű befejezett munkával.

M.2 Ajánlattevő alkalmatlan a szerződés teljesítésére, amennyiben nem rendelkezik az alábbi szakemberekkel:

- legalább 1 fő min. 3 éves gyakorlattal rendelkező útépítő-, építő- vagy gépészmérnök végzettségű szakember

M.3. Ajánlattevő, alkalmatlan a szerződés teljesítésére, amennyiben nem rendelkezik az alábbi paramétereknek megfelelő saját, lekötött vagy bérelt eszközökkel.

legalább 1 db motor gréderrel az alábbi paraméterekkel:

* legalább 95 kW motor teljesítmény
* maximum 12.000 kg üzemi tömeg
* maximum 9.500 mm teljes szerkezeti hossz
* maximum 3.500 mm gréderkés szélesség
* rendelkezik toló lappal és legalább 1.400 mm széles és négy késes felszakítóval
* összkerékhajtású

legalább 1 db kotró rakodógéppel az alábbi paraméterekkel

* legalább 65 kW motorteljesítmény
* négy egyforma kerékkel rendelkező, összkerékhajtású, összkerékkormányzású
* minimális kotrási mélység 5.500 mm

# *Az ajánlattételi határidő:*

**2012. szeptember 25. 10.00 óra**

# *Az ajánlat benyújtásának címe:*

Ipoly Erdő Zrt. titkárság 2660 Balassagyarmat Bajcsy-Zs. u. 10.

# *Az ajánlattétel nyelve:*

Magyar

# *Az ajánlat(ok) felbontásának helye, ideje és az ajánlatok felbontásán jelenlétre jogosultak:*

* 1. Az ajánlat(ok) felbontásának helye:

Megegyezik a felhívás 15. pontjában meghatározott helyszínnel.

* 1. Az ajánlat(ok) felbontásának ideje:

Megegyezik a felhívás 14. pontjában meghatározott időponttal.

* 1. Az ajánlat(ok) felbontásán jelenlétre jogosultak:

A Kbt. 62. § (2) bekezdésének megfelelően az ajánlatok felbontásánál csak az Ajánlatkérő, az ajánlattevők, valamint az általuk meghívott személyek, továbbá - a közbeszerzéshez támogatásban részesülő Ajánlatkérő esetében - a külön jogszabályban meghatározott szervek képviselői, valamint személyek lehetnek jelen.

# *Az ajánlati kötöttség minimális időtartama:*

Ajánlati kötöttség a végső ajánlat megtételétől, illetve annak megtételére nyitva álló határidő lejártától számított 60 nap.

Ajánlatkérő az ajánlati kötöttséggel kapcsolatosan külön felhívja a figyelmet a Kbt. 124. § (5) bekezdésére.

# *Az ajánlati biztosíték előírására, valamint a szerződésben megkövetelt biztosítékokra vonatkozó információk:*

Jótállási biztosíték: Az ajánlati nettó ár 5 %-a, ami az ajánlatkérő fizetési számlájára történő befizetésével, bankgarancia biztosításával vagy biztosítási szerződés alapján kiállított - készfizető kezességvállalást tartalmazó – kötelezvénnyel teljesíthető. Erről Ajánlattevőnek a Kbt. 126. § (5) bekezdésében foglaltak szerint nyilatkoznia kell. A biztosítékrendelkezésre bocsátásának a jótállási kötelezettség kezdetének időpontjáig (sikeres műszaki átadás-átvétellel) kell megtörténnie és az igazolt teljesítés időpontjától számított 24 hónapot követő 30. napig kell érvényben lennie.

Előleg-visszafizetési biztosíték: Mértéke az előleg teljes összegével megegyezik, ami az ajánlatkérő fizetési számlájára történő befizetésével, bankgarancia biztosításával vagy biztosítási szerződés alapján kiállított - készfizető kezességvállalást tartalmazó – kötelezvénnyel teljesíthető. Erről Ajánlattevőnek a Kbt. 126. § (5) bekezdésében foglaltak szerint nyilatkoznia kell.

A biztosítékot legkésőbb az előleg kifizetés időpontjáig az ajánlatkérő rendelkezésére kell bocsátani és a szerződés teljesítéséig érvényességét fenn kell tartani. Az előleg-visszafizetési biztosíték nyújtása az előleg rendelkezésre bocsátásának feltétele.

# *A szerződést biztosító mellékkötelezettségek:*

Késedelmi kötbér: Az ajánlattevő a teljesítési határidő és neki felróható késedelmes teljesítés esetére késedelmi kötbért köteles fizetni, melynek napi mértéke 50.000,- Ft, de maximum a teljes összesített nettó vállalkozási díj 5 %-a

Meghiúsulási kötbér: A szerződés teljesítésének ajánlattevő hibájából bekövetkező meghiúsulása esetére az ajánlattevő meghiúsulási kötbért köteles fizetni. A meghiúsulási kötbér mértéke a nettó vállalási ár 20%-a .

# *Az Európai Unióból származó forrásból támogatott közbeszerzés esetén az érintett projektre (programra) vonatkozó adatok:*

-

# *A tárgyalás lefolytatásának menete és az Ajánlatkérő által előírt alapvető szabályok:*

* 1. Ajánlatkérő rögzíti, hogy a szerződéses, pénzügyi és egyéb feltételekről, valamint műszaki kérdésekről egyszerre kíván tárgyalni az ajánlattevőkkel, azzal, hogy ajánlattevők végleges ajánlatukat írásban zárt borítékban kötelesek átadni (amennyiben ajánlatkérő a tárgyaláson így rendelkezik) az ajánlatkérőnek, aki a végleges ajánlatokat még a tárgyaláson ismerteti.

A tárgyaláson ajánlattevőt a nevében nyilatkozattételre és kötelezettségvállalásra jogosult (**azaz cégjegyzésre, vagy cégjegyzésre jogosult személytől meghatalmazással rendelkező**) személynek kell képviselnie.

Ajánlatkérő egy alkalommal kíván tárgyalni az ajánlattevőkkel, azonban fenntartja magának a jogot arra vonatkozólag, hogy amennyiben szükségesnek ítéli további tárgyalásokat tartson.

Amennyiben az Ajánlatkérő úgy ítéli meg, hogy további tárgyalási fordulók megtartása szükséges, úgy ennek tényéről az ajánlattevőket az első tárgyalási fordulón fogja értesíteni a következő tárgyalási forduló időpontjának a megjelölésével.

Amennyiben a változások nagyságrendje indokolja, úgy az Ajánlatkérő az ajánlattevőket arra fogja felszólítani, hogy a végső ajánlatukat írásban juttassák el az Ajánlatkérő képviseletében eljáró személynek.

A Kbt. 92. § (8) bekezdésére való tekintettel amennyiben az Ajánlatkérő nem írja elő végleges ajánlatok írásbeli benyújtását, az utolsó tárgyalás befejezését követően két munkanapon belül minden ajánlattevővel egyidejűleg ismertetni fogja az ajánlatoknak azokat a számszerűsíthető adatait, amelyek az értékelési szempont (részszempontok) alapján értékelésre kerülnek.

A Kbt. 92. § (7) bekezdésére alapján, valamint tekintettel arra, hogy a jelen közbeszerzési eljárás tárgyát építési beruházás képzi, az Ajánlatkérő felhívja a figyelmet arra, hogy az ajánlati ár változásakor az azt alátámasztó árazott **költségvetést** is be kell nyújtani a végleges ajánlatban

A Kbt. 97. § (2) bekezdése alapján, az Ajánlatkérő felhívja a figyelmet arra, hogy a tárgyalás során a közbeszerzés tárgya és feltételei nem változhatnak olyan módon, hogy:

a) az eljárás alapján megkötött szerződés tárgya vagy feltételei olyan jellemzőjében, illetve körülményében tér el az ajánlattételi felhívás megküldésekor beszerezni kívánt beszerzési tárgytól vagy megadott szerződéses feltételektől, amely nem tette volna lehetővé tárgyalásos eljárás alkalmazását,

b) az ajánlattételi felhívásban és a dokumentációban közölt feltételek olyan mértékben módosulnak vagy egészülnek ki, hogy annak következtében valamelyik ajánlattevő nem képes a tárgyalások befejezésével végleges ajánlatot tenni, vagy

c) a bírálat szempontjai vagy módszere változna.

* 1. A tárgyalás helyszíne:

**Ipoly Erdő ZRt. (**2660 Balassagyarmat, Bajcsy u. 10.)

# *Az első tárgyalás időpontja:*

**2012. október 02. 11.00 óra**

# *A hiányok pótlására, valamint felvilágosítások benyújtására vonatkozó információk:*

Ajánlatkérő a hiánypótlás, valamint a felvilágosítás benyújtásának lehetőségét a Kbt. 67. § -a szerint biztosítja.

# *Egyéb információk:*

1. Az eljárás eredményéről szóló értesítés:

Ajánlatkérő eredményhirdetést nem tart, ajánlattevőket a Kbt. 77. § (1) - (2) bekezdése szerint írásban értesíti az eljárás eredményéről.

Ajánlatkérő tájékoztatja az ajánlattevőket, hogy a Kbt. 65. § (1) bekezdésének megfelelően az ajánlatokat a lehető legrövidebb időn belül fogja elbírálni, az elbírálást olyan időtartam alatt fogja elvégezni, hogy az ajánlattevőknek az eljárást lezáró döntésről való értesítésére az ajánlati kötöttség fennállása alatt sor kerüljön.

1. Szerződéskötés:

Ajánlatkérő rögzíti, hogy a Kbt. 124. § (6) bekezdésében rögzítetteknek megfelelően az Ajánlatkérő a szerződést az ajánlati kötöttség [Kbt. 124. § (5) bekezdés szerinti] időtartama alatt fogja aláírni a leghamarabbi időpontban, azzal, hogy a szerződés nem köthető meg - a Kbt. 124. § (8) bekezdésében rögzített esetek kivételével - az írásbeli összegezés megküldésének napját követő tíz napos időtartam lejártáig.

1. Formai előírások:

Az ajánlatot írásban, 3 példányban (1 eredeti, 2 másolat) zárt csomagolásban, a jelen felhívásban megadott címre közvetlenül vagy postai úton kell benyújtani az ajánlattételi határidő lejártáig.

Az eredeti ajánlaton meg kell jelölni, hogy az az eredeti, a másolati példány(ok)on pedig, hogy az(ok) a másolat(ok). Amennyiben eltérés van az ajánlat „eredeti” és „másolat” példánya(i) között, az Ajánlatkérő az „eredeti” példányt tekinti irányadónak.

Az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen.

Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni.

Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak.

A benyújtott ajánlati példányok közötti eltérés esetén az eredeti - papír alapú - példány az irányadó. A csomagoláson

**Ipoly Erdő ZRt. (2660 Balassagyarmat, Bajcsy u. 10.)**

**-**

**AJÁNLAT**

**-**

**Vállalkozási szerződés az „Ipoly Erdő Zrt. MFB útrekonstrukció II. szakasz” elnevezésű útrekonstrukciós feladat megvalósítására**

**-**

**Nem bontható fel az ajánlattételi határidő lejárta előtt!**"

megjelölést kell feltüntetni.

Az ajánlatban lévő minden dokumentumot (nyilatkozatot) a végén alá kell írnia az erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak.

Az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

**Ajánlattevő köteles csatolni továbbá cégszerűen aláírt ajánlatot teljes terjedelmében, írásvédett (nem szerkeszthető) formátumban egy elektronikus adathordozón (CD vagy DVD) a papír alapú példányokat tartalmazó zárt csomagolásban elhelyezve.**

**Ajánlattevő köteles csatolni a kifejezett nyilatkozatát arra vonatkozólag, hogy a fentiek szerinti adathordozón benyújtott ajánlatának tartalma teljes mértékben megegyezik az általa benyújtott eredeti megjelölésű ajánlat tartalmával.**

1. Az ajánlatok értékelése:

Ajánlatkérő tárgyi közbeszerzési eljárás esetében a benyújtott ajánlatokat a Kbt. 71. § (2) bekezdés a) pontjában rögzítetteknek megfelelően a legalacsonyabb összegű ellenszolgáltatás elve alapján értékeli.

1. A Kbt. 60. § (6) bekezdése alapján az ajánlatnak felolvasólapot kell tartalmaznia, amely feltünteti a Kbt. 62. § (3) bekezdése szerinti összes adatot.
2. Ajánlatkérő 2012. szeptember 17-én – nem konzultációs jellegű - helyszíni bejárást tart. A bejárás során felmerülő kérdéseket Ajánlattevők a Kbt. 45. § szerint, mint kiegészítő tájékoztatás iránti kérdéseket tehetik fel, melyeket Ajánlatkérő írásban válaszol meg. Találkozás 09.00 órakor a kemencei erdészet irodájában, Kemence Fő utca 274. A bejárást Varga Zoltán erdészetvezető vezeti, előzetes egyeztetés a 20/4687089 telefonszámon.
3. Ajánlattevőnek, alvállalkozójának, és adott esetben az alkalmasság igazolásában részt vevő más szervezetnek az alábbi cégokmányokat kell az ajánlathoz csatolni:
4. az ajánlatot aláíró(k) aláírási címpéldányát, vagy a 2006. évi V. törvény 9. § (1) bekezdés szerinti aláírás-mintáját,
5. a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazást,
6. folyamatban lévő változásbejegyzési eljárás esetében csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást.
7. Ajánlatkérő a hiánypótlás, valamint a felvilágosítás benyújtásának lehetőségét a Kbt. 67. § -a szerint biztosítja.
8. **Ajánlattevő ajánlatában köteles csatolni a Rendelet 12. § -a szerinti nyilatkozatát a Kbt. 56. § (1) bekezdés kc) pontja tekintetében.**
9. **Az ajánlatnak tartalmaznia kell ajánlattevőnek a Kbt. 60. § (3) bekezdésében foglaltaknak megfelelő kifejezett nyilatkozatát a felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan.**
10. Az ajánlattevő az alvállalkozója és adott esetben az alkalmasság igazolásában részt vevő más szervezet vonatkozásában a Kbt. 58. § (3) bekezdése szerinti nyilatkozatot köteles benyújtani a Kbt. 56. §-ában foglalt kizáró okok hiányáról.
11. **Ajánlattevő köteles ajánlatához csatolni a Kbt. 60. § (5) bekezdése szerinti nyilatkozatát arra vonatkozólag, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.**
12. **Ajánlattevőnek csatolnia kell a Kbt. 40. § (1) bekezdése szerinti nyilatkozatot.**

A nemleges tartalmú nyilatkozatot is csatolni kell!

Az Ajánlatkérő felhívja az ajánlattevők figyelmét, hogy a fentiekben rögzített nyilatkozatuk kitöltésekor vegyék figyelembe a Kbt. 26. § szakaszát, amelynek értelmében, ha egy gazdasági szereplő a közbeszerzés értékének huszonöt százalékát meghaladó mértékben fog közvetlenül részt venni a szerződés teljesítésében, akkor nem lehet alvállalkozónak minősíteni, hanem az ajánlatban és a szerződés teljesítése során közös ajánlattevőként kell, hogy szerepeljen. (Egy gazdasági szereplőnek a szerződés teljesítésében való részvétele arányát az határozza meg, hogy milyen arányban részesül a jelen közbeszerzés tárgyának általános forgalmi adó nélkül számított ellenértékéből.)

1. Az ajánlatban benyújtott dokumentumokat a Kbt. 36. § (3) bekezdése alapján egyszerű másolatban is be lehet nyújtani (azonban valamennyi nyilatkozatot eredetiben kell csatolni). Amennyiben a felhívás alapján valamely követelés érvényesítésének alapjául szolgáló irat, igazolás, vagy nyilatkozatot szükséges becsatolni (pl: bankgarancia vagy kezességvállalásról szóló nyilatkozat), úgy azt eredeti, vagy hiteles másolatban kell becsatolni az eredeti ajánlatban.
2. Amennyiben bármely, az ajánlathoz csatolt okirat, igazolás, nyilatkozat, stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni. A Kbt. 36. § (3) bekezdése alapján Ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja. A fordítás tartalmának helyességéért az ajánlattevő felel.
3. Az ajánlattevők pénzügyi és gazdasági, valamint műszaki és szakmai alkalmasságának feltételei és azok előírt igazolási módja a minősített ajánlattevők hivatalos jegyzékébe történő felvétel feltételét képező minősítési szempontokhoz képest szigorúbbak.
4. Az ajánlattétel során a különböző devizák forintra történő átszámításánál az ajánlattevőnek a referenciák tekintetében a teljesítés napján érvényes Magyar Nemzeti Bank által meghatározott devizaárfolyamokat kell alkalmaznia. Az ajánlatban szereplő, nem magyar forintban (HUF) megadott összegek tekintetében az átszámítást tartalmazó iratot közvetlenül a kérdéses dokumentum mögé kell csatolni. A bármely okirat, igazolás, nyilatkozat, stb. vonatkozásában csak az alkalmasság megállapításához szükséges sorok (adatok, információk) vonatkozásában szükséges az átszámítást tartalmazó iratot becsatolni.
5. Ajánlattevő a Kbt. 54. § (1) bekezdése alapján köteles tájékozódni a munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítése során meg kell felelni.
6. Az ajánlatok összeállításával és benyújtásával kapcsolatban felmerült összes költség az ajánlattevőt terheli.
7. Közös ajánlattétel esetében az ajánlathoz csatolni kell a közös egyetemleges felelősségvállalásról szóló megállapodás másolati példányát (konzorciális szerződést), amely tartalmazza az ajánlattevők között, a közbeszerzési eljárással kapcsolatos feladat bemutatását, kijelöli azon ajánlattevőt, aki a konzorciumot az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet. A megállapodásnak azt is tartalmaznia kell, hogy a közös ajánlattevők nyertességük esetén a szerződésben vállalt valamennyi kötelezettség teljesítéséért egyetemleges felelősséget vállalnak.
8. **Nyertes ajánlattevő az Építési Beruházásokkal Kapcsolatos Rendelet 9. § -a alapján köteles – legkésőbb a szerződéskötés időpontjára – felelősségbiztosítási szerződést kötni vagy meglévő felelősségbiztosítását kiterjeszteni amennyiben nem rendelkezik egy a megkötésre kerülő szerződés tárgya szerinti tevékenységre vonatkozó, minimum 18.000.000,- Ft/év összegű felelősségbiztosítási szerződéssel.**
9. **Amennyiben ajánlattevő bármely alkalmassági minimumkövetelmény igazolásához más szervezet (vagy személy) kapacitására támaszkodva kíván megfelelni, úgy köteles csatolni (i) a Kbt. 55. § (5) bekezdése szerinti nyilatkozatát, illetve adott esetben (ii) a megjelölt más szervezet (vagy személy) Kbt. 55. § (6) bekezdése szerinti nyilatkozatát.**
10. Az ajánlatnak tartalmaznia kell a felhívásban külön ki nem emelt egyéb nyilatkozatokat, igazolásokat és más dokumentumokat, melyeket a Kbt. kötelezően előír.
11. Ajánlattevő köteles az ajánlatához árazott költségvetési kiírást mellékelni valamint azt elektronikus formában is csatolni a benyújtásra kerülő CD-n vagy DVD-n!
12. Ajánlattevő köteles ajánlatához műszaki ütemtervet csatolni.
13. A jelen ajánlattételi felhívásban és a dokumentációban nem szabá*lyozott kérdésekben a közbeszerzésekr*ől szóló 2011. évi CVIII. törvény az irányadó.

# *A felhívás megküldésének napja:*

2012. szeptember 12.

Kelt: Budapest, 2012. szeptember 12.

**………………………..**

**Ipoly Erdő Zrt.**